Hotel Pulitzer

Hotel Pulitzer ialah sebuah hotel mewah bertaraf lima bintang di Amsterdam. Hotel ini terletak di Prinsengracht dan Keizersgracht. Hotel ini terdiri daripada 25 rumah terusan bersejarah dari abad ke-17 dan ke-18,  digabungkan menjadi satu dan dibuka sebagai sebuah hotel pada tahun 1970 selepas beberapa rumah terusan dibeli oleh Howard Johnson's.

 Sejarah 
Pada tahun 1614, pesuruhjaya tempatan memulakan kubu baru dengan peruntukan plot di kawasan yang terletak di antara Keizersgracht dan Prinsengracht dan Reestraat.  Sejumlah rumah terusan di kawasan ini telah dibina oleh Kesatuan Teknikal pada zaman tersebut. Rumah taman di Prinsengracht dan gudang kosong disitu telah digunakan sebagai kemudahan penyimpanan untuk Kesatuan Teknikal.

Pada tahun 1970, bangunan ini telah dibeli oleh syarikat hotel Howard Johnson's, termasuklah sembilan buah bangunan di Prinsengracht (bangunan nombor 315-331), pavilion Saxen Pennsylvania House dan dua buah rumah di Keizersgracht dengan 176 bilik. Dapur dan restoran terletak di sambungan tiga rumah di Reestraat. Pada 1 Jun 1970, Hotel Howard Johnson telah dibuka secara rasmi. Selepas beberapa tahun, hotel itu dinamakan sempena Herbert Pulitzer, pemilik hotel itu dan cucu Joseph Pulitzer.

Menjelang akhir tahun 1975, Hotel Pulitzer telah berkembang dengan dua bangunan, menambahkan dua puluh bilik dan pangsapuri baharu. Saturday Review, Volume 2 (1975), p.55 Enam tahun kemudian, sebuah bangunan di Reestraat telah ditambahkan ke dalam aset dan kemudian dipanjangkan kembali kemudian dengan lapan bangunan di Keizersgracht. Pada pertengahan 1990-an, Herbert Pulitzer telah menjual hotel itu kepada rangkaian hotel Itali CIGA.  Menjelang akhir tahun 1996, rangkaian Hotel Itali CIGA telah diperolehi oleh ITT Sheraton. Pada tahun 1997 Sheraton telah menjual sejumlah 75 peratus kepada Hospitality Europe Holding BV, sebuah syarikat yang fokus dalam operasi pegurusan hotel antarabangsa di Eropah. Hotel Pulitzer telah diuruskan sehingga 2015 oleh syarikat Starwood .

Antara tahun 1998 dan 2000 terdapat pengubahsuaian menyuluruh terhadap hotel ini.  Pada tahun 2016, terdapat satu lagi pengubahsuaian yang mengurangkan jumlah bilangan bilik kepada 225. 

 Kemudahan 
Hotel Pulitzer mempunyai 225 bilik.  Semua bilik adalah bilik bebas rokok untuk mematuhi undang-undang tempatan di Amsterdam. Hotel ini mempunyai sembilan bilik persidangan, dan kemudahan salun dan kawasan menunggu untuk tetamu yang boleh memuatkan sehingga 500 orang.  Hotel ini mempunyai bot terusan sendiri, berlabuh di terusan Prinsengracht di luar hotel. 

 Rujukan 

Kategori:Hotel
Kategori:Hotel di Amsterdam